

VLADA REPUBLIKE HRVATSKE

Zagreb, 11. prosinca 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo pravosuđa |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Damjana Vucelića, u vezi s tužbama u slučaju švicarski franak |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Damjana Vucelića, u vezi s tužbama u slučaju švicarski franak - odgovor Vlade

Zastupnik u Hrvatskome saboru, Damjan Vucelić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s tužbama u slučaju švicarski franak.

Na navedeno zastupničko pitanje Vlada Republike Hrvatske, daje sljedeći odgovor:

U razdoblju od 1. siječnja do 31. listopada 2019. godine, broj zaprimljenih parničnih predmeta u kojima je bilo koja banka tužena strana, a koji imaju vrstu spora: Obvezno-isplata, Obvezno-ostalo i Obvezno-ništetnost je 26.566 predmeta. Broj predmeta koji imaju vrstu spora Obvezno-isplata je 9.791, zatim Obvezno-ništetnost 16.579 i Obvezno-ostalo 196.

Naime, pod ovim se šiframa vrste spora vode, između ostalih, i predmeti pokrenuti tužbama zbog kredita u švicarskim francima.

Napominjemo kako iz ovih predmeta nije moguće izdvojiti isključivo one koji se vode zbog kredita u švicarskim francima.

Eventualno potrebna dodatna obrazloženja u vezi s pitanjem zastupnika, dat će Dražen Bošnjaković, ministar pravosuđa.

PREDSJEDNIK

mr. sc. Andrej Plenković